ಅನನ್ಯ ಪಾಂಡೆ

ಅನನ್ಯಾ ಪಾಂಡೆ (ಜನನ ೩೦ ಅಕ್ಟೋಬರ್ ೧೯೯೮) ಹಿಂದಿ ಚಲನಚಿತ್ರಗಳಲ್ಲಿ ಕೆಲಸ ಮಾಡುವ ಭಾರತೀಯ ನಟಿ. ನಟ ಚಂಕಿ ಪಾಂಡೆ ಅವರ ಪುತ್ರಿಯಾಗಿರುವ ಅವರು, ೨೦೧೯ ರಲ್ಲಿ ಹಿಂದಿ ಚಲನಚಿತ್ರ ಸ್ಟೂಡೆಂಟ್ ಆಫ್ ದಿ ಇಯರ್ 2 ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ಅದಲ್ಲದೇ, ಅದೇ ವರ್ಷ ತೆರೆಕಂಡ ಪತಿ ಪತ್ನಿ ಔರ್ ವೋಹ್ ಚಿತ್ರದಲ್ಲೂ ಅವರು ಪ್ರಮುಖ ಪಾತ್ರಗದಲ್ಲಿ ನಟಿಸಿರುವರು.

ಆರಂಭಿಕ ಜೀವನ
ಅನನ್ಯ ಪಾಂಡೆ ಅವರು, ೨೦೧೭ರಲ್ಲಿ ಧೀರೂಭಾಯಿ ಅಂಬಾನಿ ಇಂಟರ್ನ್ಯಾಷನಲ್ ಸ್ಕೂಲ್ ನಿಂದ ಪದವಿ ಪಡೆದರು. ಅದೇ ವರ್ಷ ಪ್ಯಾರಿಸ್‌ನ ಲಾ ವಿಲ್ಲೆ ಲುಮಿಯೆರ್‌ನಲ್ಲಿ ನಡೆದ ವ್ಯಾನಿಟಿ ಫೇರ್‌ನ ಲೆ ಬಾಲ್ ಡೆಸ್ ಡೆಬುಟಾಂಟೆಸ್ ಕಾರ್ಯಕ್ರಮದಲ್ಲಿ ಭಾಗವಹಿಸಲು ಆಕೆಯನ್ನು ಆಹ್ವಾನಿಸಲಾಯಿತು  ಮತ್ತು ಆ ಕಾರ್ಯಕ್ರಮದ ಸದಸ್ಯರಾಗಿ ಭಾಗವಹಿಸಿದ್ದರು.

ವೃತ್ತಿ ಜೀವನ
೨೦೧೯ ರಲ್ಲಿ, ಧರ್ಮ ಪ್ರೊಡಕ್ಷನ್ಸ್- ನಿರ್ಮಿತ ಸ್ಟುಡೆಂಟ್ ಆಫ್ ದ ಇಯರ್ 2 ಚಿತ್ರದ ಮೂಲಕ ಅನನ್ಯ ಪಾಂಡೆಯವರು ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ಸ್ಕ್ರಾಲ್.ಇನ್‌ಗಾಗಿ ಬರೆಯುತ್ತಾ, " ಆಟಗಳು ಮತ್ತು ಇಲ್ಲದ ವಿನೋದ" ಚಿತ್ರದಲ್ಲಿ ಪಾಂಡೆ ಸಾಮರ್ಥ್ಯವನ್ನು ತೋರಿಸಿದ್ದಾರೆ ಎಂದು ನಂದಿನಿ ರಾಮನಾಥ್ ಅಭಿಪ್ರಾಯಪಟ್ಟರು. ₹ ೯೭೮೧ ಮಿಲಿಯನ್ ಹಣ ಗಳಿಸಿದರೂ, ಈ ಚಿತ್ರವು ಗಲ್ಲಾಪೆಟ್ಟಿಗೆಯಲ್ಲಿ ವಿಫಲವಾಯಿತು. ಅನನ್ಯ ಮುಂದೆ, ೧೯೭೮ ರ ದ ಸಾಮೆ ನೇಮ್ ಚಿತ್ರದ ರೀಮೇಕ್ ಪತಿ, ಪತ್ನಿ ಔರ್ ವೋಹ್ ಚಿತ್ರದಲ್ಲಿ ಕಾಣಿಸಿಕೊಂಡರು. ಇದರಲ್ಲಿ ಕಾರ್ತಿಕ್ ಆರ್ಯನ್ ಮತ್ತು ಭೂಮಿ ಪೆಡ್ನೇಕರ್ ರವರು ಗಂಡ ಹೆಂಡತಿಯ ಪಾತ್ರವನ್ನು ನಟಿಸಿದ್ದಾರೆ. ಮೂಲ ಚಿತ್ರದಲ್ಲಿ ರಂಜೀತಾ ಕೌರ್ ನಿರ್ವಹಿಸಿದ ಪಾತ್ರವನ್ನು ಅನನ್ಯ ನಿರ್ವಹಿಸಿದ್ದಾರೆ.

ಸೆಪ್ಟೆಂಬರ್ ೨೦೧೯ ರಲ್ಲಿ, ಪಾಂಡೆ ಅಲೌಕಿಕ ಥ್ರಿಲ್ಲರ್ ಖಾಲಿ ಪೀಲಿಗಾಗಿ ಪ್ರಧಾನ ಛಾಯಾಗ್ರಹಣವನ್ನು ಪ್ರಾರಂಭಿಸಿದರು. ಇದು ೨೦೧೮ ರ ತೆಲುಗು ಭಾಷೆಯ ಭಯಾನಕ ಚಿತ್ರ ಟ್ಯಾಕ್ಸಿವಾಲಾ ಚಿತ್ರದ ರಿಮೇಕ್ ಆಗಿದೆ.

ಇತರ ಕೆಲಸ
೨೦೧೯ ರಲ್ಲಿ, ಸಾಮಾಜಿಕ ಮಾಧ್ಯಮ ಬೆದರಿಸುವಿಕೆಯ ಬಗ್ಗೆ ಜಾಗೃತಿ ಮೂಡಿಸಲು, ನಕಾರಾತ್ಮಕತೆಯನ್ನು ತಡೆಯಲು ಮತ್ತು ಸಕಾರಾತ್ಮಕ ಸಮುದಾಯವನ್ನು ನಿರ್ಮಿಸಲು ಪಾಂಡೆ ಸೋ ಪಾಸಿಟಿವ್ ಎಂಬ ಉಪಕ್ರಮವನ್ನು ಪ್ರಾರಂಭಿಸಿದರು. ಅವರ ಕೆಲಸಕ್ಕಾಗಿ, ವೋಗ್ ಇಂಡಿಯಾ ಅವರಿಗೆ ೨೦೧೯ ರ ವೋಗ್ ವುಮೆನ್ ಆಫ್ ದಿ ಇಯರ್ ಪ್ರಶಸ್ತಿಗಳಲ್ಲಿ ವರ್ಷದ ಯುವ ಪ್ರಭಾವಶಾಲಿ ಪ್ರಶಸ್ತಿಯನ್ನು ನೀಡಿತು. ೨೦೧೯ ರ ಎಕನಾಮಿಕ್ ಟೈಮ್ಸ್ ಪ್ರಶಸ್ತಿಗಳಲ್ಲಿ, ಈ ಯೋಜನೆಗೆ ವರ್ಷದ ಇನಿಶಿಯೇಟಿವ್ ಎಂದು ಹೆಸರಿಸಲಾಯಿತು.

ಚಿತ್ರಗಳು
  ಇನ್ನೂ ಬಿಡುಗಡೆಯಾಗದ ಚಲನಚಿತ್ರಗಳನ್ನು ಸೂಚಿಸುತ್ತದೆ

 ವರ್ಷ  ಸಿನಿಮಾ  ಪಾತ್ರ  ಟಿಪ್ಪಣಿ ೨೦೧೯ ಸ್ಟುಡೆಂಟ್ ಆಫ್ ದ ಇಯರ್ ೨ ಶ್ರೇಯ ರಾಂಧ್ವ ೨೦೧೯ ಪತಿ ಪತ್ನಿ ಔರ್ ವೋಹ್ ತಪಸ್ಯಾ ಸಿಂಗ್ ೨೦೨೦ಆಂಗ್ರೇಜಿ ಮೀಡಿಯಮ್ ಸ್ವತಃ  ೨೦೨೦ ಖಾಲಿ ಪೀಲಿ   ಇನ್ನು ಘೋಷಿಸಬೇಕಿದೆ ಚಿತ್ರೀಕರಿಸಲಾಗುತ್ತಿದೆ

ಉಲ್ಲೇಖಗಳು

ವರ್ಗ:ನಟಿಯರು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ವರ್ಗ:೧೯೯೮ ಜನನ